wickkiey/tamil-wikipedia-markdown huggingface dataset:
# இடதுசாரிக் கட்சி (சுவீடன்)

**இடதுசாரிக் கட்சி** (*Vänsterpartiet*) ஸ்வீடன் நாட்டிலுள்ள ஒரு சமதர்மவாதி அரசியல் கட்சி ஆகும்.  
அந்தக் கட்சி 1917-ம் ஆண்டு துவக்கப்பட்டது.  

இந்தக் கட்சியின் தலைவர் லார்ச் ஒலி இருந்தார்.  

அந்தக் கட்சியின் இளையோர் அமைப்பு Ung Vänster ஆகும்.  

2006 நடைபெற்ற பாராளுமன்றத் தேர்தல்களில் அக்கட்சி 324722 வாக்குகளைப் (5.85%, 22 இடங்கள்) பெற்றது.  

இந்தக் கட்சி ஐரோப்பிய பாராளுமன்றத்தில் 2 இடங்களைக் கொண்டுள்ளது.
# மிதவாதக் கூட்டணிக் கட்சி

**மிதவாதக் கூட்டணிக் கட்சி** (சுவீடிஷ் மொழி: என்பது சுவீடன் நாட்டிலுள்ள ஓர் அரசியல் கட்சி ஆகும். அந்தக் கட்சி 1904-ம் ஆண்டு துவக்கப்பட்ட இந்தக் கட்சியின் தலைவர் பிரெடிக் ரெயின்பீல்ட் ஆவார். இதன் இளையோர் அமைப்பு மிதவாத இளைஞர் அணி (Moderata Ungdomsförbundet) எனப்படுகின்றது. 2006 ஆம் ஆண்டு நடைபெற்ற பாராளுமன்றத் தேர்தல்களில் 1456014 வாக்குகளைப் (26.23%,) பெற்ற இக் கட்சி 97 இடங்களை வென்றது.  

இந்தக் கட்சிக்கு ஐரோப்பியப் பாராளுமன்றத்தில் 4 இடங்கள் உள்ளன.
# சுவீடன் மையக் கட்சி

**மையம் கட்சி** (*Centerpartiet*) ஸ்வீடன் நாட்டிலுள்ள ஒரு அரசியல் கட்சி ஆகும்.  
அந்தக் கட்சி 1913-ம் ஆண்டு துவக்கப்பட்டது.  

இந்தக் கட்சியின் தலைவர் மௌட் ஒலொஃப்சொன் இருந்தார்.  
அந்தக் கட்சியின் இளையோர் அமைப்பு Centerpartiets Ungdomsförbund ஆகும்.  

2006 நடைபெற்ற பாராளுமன்றத் தேர்தல்களில் அக்கட்சி 437389 வாக்குகளைப் (7.88%, 29 இடங்கள்) பெற்றது.  

இந்தக் கட்சி ஐரோப்பிய பாராளுமன்றத்தில் 1 இடங்களைக் கொண்டுள்ளது.
# கிறிஸ்தவ ஜனநாயகவாதிகள்

**கிறிஸ்தவ ஜனநாயகவாதிகள்** (*Kristdemokraterna*) ஸ்வீடன் நாட்டிலுள்ள ஒரு அரசியல் கட்சி ஆகும்.  
அந்தக் கட்சி 1964-ம் ஆண்டு லெவி பெட்ருச் என்பவரால் துவக்கப்பட்டது.  

இந்தக் கட்சியின் தலைவர் ஜொரன் கெக்லுன்ட் இருந்தார்.  

இந்தக் கட்சி Kristdemokraten என்ற இதழை வெளியிடுகிறது.  
அந்தக் கட்சியின் இளையோர் அமைப்பு Kristdemokratisk Ungdom ஆகும்.  

2006 நடைபெற்ற பாராளுமன்றத் தேர்தல்களில் அக்கட்சி 365998 வாக்குகளைப் (6.59%, 24 இடங்கள்) பெற்றது.  

இந்தக் கட்சி ஐரோப்பிய பாராளுமன்றத்தில் 2 இடங்களைக் கொண்டுள்ளது.
# சுவீடன் சமூக ஜனநாயகக் கட்சி

**சுவீடன் சமூக ஜனநாயகக் கட்சி** (*Sveriges Socialdemokratiska Arbetarparti* - சமூக ஜனநாயகத் தொழிலாளர் கட்சி) ஸ்வீடன் நாட்டிலுள்ள ஒரு சோசலிச ஜனநாயக அரசியல் கட்சி ஆகும். இக்கட்சி 1889-ம் ஆண்டு துவக்கப்பட்டது. இந்தக் கட்சியின் தலைவர் ஜுரன் பெர்சொன் ஆவார். *Aktuellt i Politiken* என்ற இதழை இக்கட்சி வெளியிட்டு வருகிறது.  
அந்தக் கட்சியின் இளையோர் அமைப்பு *Sveriges Socialdemokratiska Ungdomsförbund* எனப்படுகிறது.  

2006 நடைபெற்ற பாராளுமன்றத் தேர்தல்களில் அக்கட்சி 1942625 வாக்குகளைப் (34.99%, 130 இடங்கள்) பெற்றது. ஐரோப்பியப் பாராளுமன்றத்தில் இந்தக் கட்சிக்கு 5 இடங்கள் உண்டு.
# புரட்சிகர சோசலிசக் கட்சி



**புரட்சிகர சோஷலிசக் கட்சி** (*Revolutionary socialist party*) இந்தியாவிலுள்ள ஒரு பொதுவுடமைக் அரசியல் கட்சி ஆகும். இது 1940ம் ஆண்டு துவக்கப்பட்டது. இந்தக் கட்சியின் பொதுச் செயலாளர் கே. பஞ்சாக்‌ஷன். இக்கட்சியின் இளையோர் அமைப்பு புரட்சிகர இளைஞர் முன்னணி (Revolutionary Youth Front) ஆகும். 2004 நடைபெற்ற நாடாளுமன்றத் தேர்தலில் இக்கட்சி 1,717,228 வாக்குகளைப் (0.4%) பெற்றது. மக்களவையில் 3 இடங்களையும் வென்றது. இக்கட்சி இந்திய இடது முன்னணியில் அங்கம் வகிக்கிறது.
# ஐக்கிய ஜனதா தளம்


**ஐக்கிய ஜனதா தளம் (Janata Dal (United)** இந்திய நாட்டிலுள்ள ஒரு அரசியல் கட்சி ஆகும். ஜனதா தளம் கட்சியில் ஏற்பட்ட பிளவின் காரணமாக இந்தக் கட்சி மதசார்பற்ற ஜனதா தளம், ஐக்கிய ஜனதா தளம் என்ற இரு பிரிவுகளாகப் பிரிந்தது. ஐக்கிய ஜனதா தளம் கட்சியில் ஜார்ஜ் பெர்னாண்டஸ் தலைமையிலான சமதா கட்சியும் இணைக்கப்பட்டது.  

## சின்னம்

ஐக்கிய ஜனதா தளத்தின் சின்னமாக அம்பு சின்னம் இருந்து வருகிறது. 2004 நடைபெற்ற பாராளுமன்றத் தேர்தல்களில் அக்கட்சி 9 924 209 வாக்குகளைப் (2.6%, 8 இடங்கள்) பெற்றது.  

## கட்சி அங்கீகாரம்
இந்த கட்சி பீகார்,ஜார்கண்ட் ஆகிய மாநிலங்களில் தேர்தல் ஆணையத்தால் அங்கீகரிக்கப்பட்ட மாநில கட்சியாக இருந்தது. ஜூலை 29, 2010 அன்றைய தேர்தல் ஆணையத்தின் ஆணைப்படி இதற்கான மாநில கட்சி என்ற அங்கீகாரம் ஜார்கண்ட் மாநிலத்தில் விலக்கிக்கொள்ளப்படுகிறது. இக்கட்சிக்கா ஒதுக்கப்பட்ட அம்பு சின்னத்தை இன்னும் ஆறு ஆண்டுகளுக்கு அங்கு பயன்படுத்த அனுமதித்ததுள்ளது.
# தெலுங்கு தேசம் கட்சி



**தெலுங்கு தேசம் கட்சி** இந்திய நாட்டிலுள்ள ஒரு அரசியல் கட்சி ஆகும். இக்கட்சி 1982-ம் ஆண்டு என். டி. ராமராவ் என்பவரால் துவக்கப்பட்டது. இந்தக் கட்சியின் தலைவராக இப்போது என். சந்திரபாபு நாயுடு (N. Chandrababu Naidu) இருக்கிறார். அந்தக் கட்சியின் இளையோர் அமைப்பு *தெலுகு யுவதா* ஆகும். 2004 ஆம் ஆண்டு நடைபெற்ற பாராளுமன்றத் தேர்தலில் அக்கட்சி 11,844,811 வாக்குகளைப் (3.0%, 5 இடங்கள்) பெற்றது.  

## தேர்தல் வரலாறு

### சட்டமன்ற தேர்தல்
ஆந்திர சட்டமன்றத்தில் மொத்தமுள்ள தொகுதிகள் 294  
| 1983 | 7வது சட்டசபை | 202 | 54.03% |
| --- | --- | --- | --- |
| 1985 | 8வது சட்டசபை | 202 | 46.21% |
| 1989 | 9வது சட்டசபை | 74 | 36.54% |
| 1994 | 10வது சட்டசபை | 216 | 44.14% |
| 1999 | 11வது சட்டசபை | 180 | 43.87% |
| 2004 | 12வது சட்டசபை | 47 | 37.59% |
| 2009 | 13வது சட்டசபை | 92 | 28.12% |

### மக்களவைத் தேர்தல்
ஆந்திரத்தில் மொத்தமுள்ள மக்களவைத் தொகுதிகள் 42  
| வெற்றிபெற்ற தொகுதிகள் |  |  |
| --- | --- | --- |
| 1984 | 8 வது மக்களவை | 30 |
| 1989 | 9 வது மக்களவை | 2 |
| 1991 | 10 வது மக்களவை | 13 |
| 1996 | 11 வது மக்களவை | 16 |
| 1998 | 12 வது மக்களவை | 12 |
| 1999 | 13 வது மக்களவை | 29 |
| 2004 | 14 வது மக்களவை | 5 |
| 2009 | 15 வது மக்களவை | 6 |
| 2014 | 16 வது மக்களவை | 16 |
| 2019 | 17 வது மக்களவை | 23 |
# கோட் டிவாரின் மக்களாட்சிக் கட்சி

**கோட் டிவாரின் மக்களாட்சிக் கட்சி** (*Parti Démocratique de la Côte d'Ivoire*) ஐவரி கோஸ்ட் (கோட் டிவார்) நாட்டின் ஒரு அரசியல் கட்சி ஆகும். இக் கட்சி 1946-ம் ஆண்டு Félix Houphouët-Boigny என்பவரால் தொடக்கப்பட்டது.  

இந்தக் கட்சியின் தலைவராக ஹென்றி கோனன் பேடீ (*Henri Konan Bédié*) என்பவரும் பொதுச் செயலாளராக அல்ஃபொன்சே மாடி (*Alphonse Djédjé Mady*) என்பவரும் பணியாற்றுகின்றனர்.  

இந்தக் கட்சி Nouveau Réveil என்ற இதழை வெளியிடுகிறது. இதன் இளையோர் அமைப்பு Forum National des Jeunes du PDCI-RDA ஆகும்.  

2000 நடைபெற்ற பாராளுமன்றத் தேர்தல்களில் அக்கட்சி 94 இடங்கள் பெற்றது.
# விக்கிப்பீடியா:பயனர் தெரிவுக் கட்டுரைகள் - தொகுதி 02

**'''பயனர் தெரிவுக் கட்டுரைகள்'''**

| **இலக்கியம் - நாட்டார் பாடல்** | **பண்பாடு - தலைப்பு ** |  |
| --- | --- | --- |
| நாட்டுப்புறக் கதைகளில் இயல்பிலில்லாத புனைவுப் பாத்திரங்கள் மிகுதியாகக் காணப்படும்.]]
**நாட்டார் பாடல்** எனப்படுவது நாட்டுப்புறங்களில் வாழும் மக்கள் தங்கள் அன்றாட வாழ்விலும், தொழிற்களங்களில் பணிநேரங்களில் களைப்பைக் குறைக்கும் வகையிலும், விழாக்களிலும் பாடும் பாடல்களைக் குறிக்கும். நடுகை ஏற்றம் போன்ற கூட்டுப் பணிகளின்போது பணியாளர்களிடையே ஓரிசைவை உண்டுபண்ணுவதிலும் இவற்றின் பங்கு உண்டு. இவை பெரும்பாலும் அந்தந்த காலகட்டத்தில் ஏற்படும் நிகழ்ச்சிகளின் மீதான நாட்டார் கருத்தை எதிரொளிக்கும். இவ்வாறான பாடல்கள் வாய்மொழி மரபாக கையளிக்கப்பட்டு வந்தாலும் பெரும்பாலும் அதிக மாற்றத்துக்கு இலக்காகாமல் பேணப்படுகின்றன. அதேவேளை இவற்றின் இயற்றுனர்கள் என்று எவரையும் குறிப்பிடமுடியாத வகையில் இவை பொதுவழக்கில் பயன்பாட்டிற்கு வந்துவிடுகின்றன. | இங்கு பண்பாட்டு பகுப்பு கட்டுரையை இடவும் |  |
| **வரலாறு - தலைப்பு** | **அறிவியல் - தலைப்பு** |  |
| இங்கு வரலாற்று பகுப்பு கட்டுரையை இடவும் | இங்கு அறிவியல் பகுப்பு கட்டுரையை இடவும் |  |
| **கணிதம் - [[தலைப்பு]** | **புவியியல் - தலைப்பு** |  |
| - | இங்கு கணித பகுப்பு கட்டுரையை இடவும் | இங்கு புவியியல் பகுப்பு கட்டுரையை இடவும் |
| **சமூகம் - தலைப்பு** | **தொழில்நுட்பம் - தலைப்பு** |  |
| இங்கு சமூகம் பகுப்பு கட்டுரையை இடவும் | இங்கு தொழில்நுட்பம் பகுப்பு கட்டுரையை இடவும் |  |
| **நபர்கள் - தலைப்பு** | **இம்மாத படிமம்** |  |
| இங்கு நபர்கள் பகுப்பு கட்டுரையை இடவும் | } |  |
# பாலசிங்கம்

**பாலசிங்கம்** என்பது *இளம் சிங்கம்* என்ற பொருள் கொண்ட ஒரு தமிழ் ஆண் இயற் பெயராகும் தமிழ் பாரம்பரியம் காரணமாக இது ஆண்களுக்கும் பெண்களுக்குமான ஒரு குடும்பப்பெயராகவும் இருக்கலாம்.  

## குறிப்பிடத்தக்க நபர்கள்

### இயற்பெயர்

- அன்ரன் பாலசிங்கம் (1938-2006), இலங்கை புரட்சியாளர்
- கு. பாலசிங்கம் (1917-2001), இலங்கை அரசு ஊழியர்
- க. பாலசிங்கம் (1876-1952), இலங்கை வழக்கறிஞரும் அரசியல்வாதியும்
- பாலா சிங் ( 1952 - 2019), தமிழக நடிகர்
### குடும்ப பெயர்

- அடேல் பாலசிங்கம் (பிறப்பு 1950), பிரித்தானிய செவிலியர்
- பாலசிங்கம் நடேசன் (இறப்பு 2009), இலங்கை புரட்சியாளர்
# இரண்டாம் உலகப் போரின் நேச நாடுகள்

. நடுநிலை நாடுகள் சாம்பல் நிறத்தில் உள்ளன.]]  
(ஐக்கிய நாடுகள்), வின்சன்ட் சர்ச்சில் (ஐக்கிய இராச்சியம்), 1943 ல் கெய்ரோ மாநாட்டில் இரண்டாம் உலகப்போருக்காக சந்தித்தபொழுது]]  
**இரண்டாம் உலகப் போரின் நட்பு அணி நாடுகள்** அல்லது *நேச நாடுகள்* (*Allies of World War II*) என்பவை இரண்டாம் உலகப் போரின் போது அச்சு அணி நாடுகளை எதிர்த்த நாடுகளைக் குறிக்கும். போர் நடைபெற்ற போது இவை ஐக்கிய நாடுகள் எனப்பட்டன. எனினும் இது தற்போது போருக்கு பிறகு ஏற்படுத்தப்பட்ட ஐக்கிய நாடுகள் அவையையே குறிக்கிறது. நட்பு அணி நாடுகளின் வெற்றியை அடுத்து இப்போர் முடிவுக்கு வந்தது. ஐக்கிய இராச்சியம், பிரான்சு ஆகியவை நட்பு அணி நாடுகளில் இருந்த முதன்மையான நாடுகள் ஆகும்.
# சேர்வை



**சேர்வை** என்பது தமிழகத்தில் பல்வேறு சாதிகளால் பயன்படுத்தப்படும் ஒரு பட்டப் பெயராகும். தமிழ்நாட்டில் முத்தரையர், கோனார், முக்குலத்தோர் மற்றும் வெள்ளாளர் ஆகிய சாதியினருக்கு சேர்வை பட்டம் உள்ளது. தெலுங்கு மொழி பேசும் கொல்லா, கன்னட மொழி பேசும் வொக்கலிகர்களான கப்பிலியர் கவுண்டர்களுக்கும் சேர்வை என்ற பெயர் இருந்து வருகிறது. சேர்வை என்றால் அரசு சார்ந்த சேவையில் ஈடுபட்ட ஒரு குறிப்பிட்ட எண்ணிக்கை கொண்ட பணிக்குழுவினர் எனப்படும். அரசு சேவகம் (சேவை) என்பதே சேர்வையாக மருவியது. பொதுவாக மன்னராட்சிக் காலங்களில் கோயில் மற்றும் அரண்மனையில் கோசாலைக்காவல், கணக்காயர், பண்டாரக்காவல், படிக்காவல், மேல்காவல், பல்லக்கு தூக்குதல், பராமரித்தல் மற்றும் பராமரிப்புப்பணி, அக்கசாலைக்காவல் ஆகிய வேலைகளை செய்த மக்கள் குறிப்பிட்ட எண்ணிக்கையில் இருப்பார்கள். ஒவ்வொரு துறை சார்ந்த சேவை செய்வோரும் ஒரே குழுவாக, அதாவது கோசாலைக்காவல் சேர்வை, பண்டாரக்காவல் சேர்வை என்பது போல தனித்தனியே வழங்கப்பட்டுள்ளனர். மேலும், சேர்வைக்காரர்கள் என்பவர்கள் அந்தந்த சேவைக்குழுவின் தலைமை பொறுப்பில் உள்ளவர்கள். மன்னராட்சியில் கோவில், அரண்மனை இவற்றில் சேவை செய்தவர்களை அரசாங்கப்பணியாளர், அரச ஊழியம் செய்வோர் என்ற பொருளில் சேர்வை என்று அழைத்தனர். அதே வேளையில், சேர்வை என்ற பட்டம் தளபதிகளுக்கும், சில குறுநில மன்னர்களுக்கும் உண்டு. சேர்வைக்காரர் பட்டம் உள்ளவர்களின் சமுதாயத்தை பொருத்து அவர்களின் பதவியும், பதவியை பொருத்து அவர்களின் அதிகாரமும் மாறுபடும். கி, பி, 1746-62 வரை சிவகுமார முத்து விஜய ரகுநாத சேதுபதி மன்னரது பிரதானியாக இருந்த வெள்ளையன்‌ சேர்வைக்காரர்‌ , கி.பி.1795 இல் முத்துஇராமலிங்க விஜய ரகுநாத சேதுபதி மன்னரது பிரதானியாக இருந்த மயிலப்பன் சேர்வைகாரர், விஜயரகுநாதராய தொண்டைமான் மன்னரின் படை தளபதி ஆவுடையப்ப சேர்வைக்காரர்‌, மல்லாக்கோட்டை நாடு வடக்கு வட்டத்தில் உள்ள திருமலை பகுதிக்கு மருதுபாண்டியர்களால் திசைக்காவலராக நியமிக்கப்பட்டிருந்த கருவாப்பாண்டியன் சேர்வை போன்றவர்கள் வரலாற்றில் குறிப்பிடத்தக்கவர்கள்.
# காதலன் (திரைப்படம்)



***காதலன்*** (*Kadhalan*) 1994 ஆம் ஆண்டு வெளிவந்த தமிழ்த் திரைப்படமாகும். ஷங்கர் இயக்கத்தில் வெளிவந்த இத்திரைப்படத்தில் பிரபு தேவா, நக்மா, வடிவேலு மற்றும் பலர் நடித்திருந்தனர். இத்திரைப்படம் பிரேமிக்குடு என்ற பெயரில் தெலுங்கிலும், ஹம்சே ஹாய் முக்காபலா என்ற பெயரில் இந்தியிலும் மொழிபெயர்ப்பு செய்யப்பட்டது. இத்திரைப்படத்தில் சிறப்பாக நடித்ததற்காக, நக்மாவிற்கு பிலிம்பேர் விருது வழங்கப்பட்டது.  

## வகை
காதல்படம்  

## நடிகர்கள்

- பிரபுதேவா - பிரபு
- நக்மா - சுருதி
- வடிவேலு (நடிகர்) - வசந்த்
- ரகுவரன் - மாலி என்கிற மல்லிகார்ஜூனா
- கிரீஷ் கர்னாட் - காக்கர்லால் சத்தியநாராயணா
- எஸ். பி. பாலசுப்பிரமணியம் - கதிரேசன்
- அல்லு ராமலிங்கம் - சுருதியின் தாத்தா
- மனோரமா - சுருதியின் பாட்டி
- அஜய் ரத்தினம்
- பாலகுமாரன் - கல்லூரி பிரின்ஸ்பெல்
- தாமு - பிரபுவின் நண்பன்
- கவிதா - சுருதியின் அம்மா
- பத்மப்பிரியா - பிரபுவின் அம்மா
- ஷங்கர் (திரைப்பட இயக்குநர்) - கௌரவத் தோற்றம்
- ராஜூ சுந்தரம் - கௌரவத் தோற்றம்

;குரல் கொடுத்தவர்கள்  
- விக்ரம் - பிரபு தேவா
- சரிதா - நக்மா
- கிட்டி - கிரீஷ் கர்னாட்

## கதை

மாணவர்கள் தலைவராக பதவி வகிக்கும் பிரபு (பிரபு தேவா) தமிழக ஆளுனரான காக்கர்லா சத்யநாராயனா சிறப்பு விருந்தினராகப் பங்குபெறும் விழாவிற்கு அழைப்புவிடுக்கச் செல்லும் பிரபு அங்கு அவர் மகளான ஸ்ருதியைக் காண்கின்றார். அப்பெண்ணின் அழகில் மயங்கும் பிரபு அவரைத் தனது கனவுக்கன்னியாகவும் தேர்ந்தெடுத்துக் காதலிக்கின்றார். பல பிரச்சனைகளின் பின்னர் இவரும் இவரின் நண்பரும் சேர்ந்து ஸ்ருதியினைப் பற்றிய பல தகவல்களைப் பெற முயற்சிக்கின்றனர். இவரைப் பின்தொடர்ந்து செல்லும் பிரபு அவர்தன் காதலியைக் கவரும் வகையில் பலமுறைகள் முயற்சிகள் செய்தும் தோற்றுப்போகின்றார். இறுதியில் அவர் வீட்டிற்குள்ளேயே சென்று பரத நாட்டியம் ஆடி தன் காதலியின் முகத்தினை வரைந்து காதலியின் மனம் கவர்கின்றார் பிரபு. இந்நிகழ்வைத் தொடர்ந்து பிரபுவைக் காதலிக்கின்றார் ஸ்ருதி. இவர்கள் இருவரின் காதலினை அறியும் ஸ்ருதியின் தந்தையும் பிரபுவின் மீது பொய்வழக்கு போட்டு காவல்துறையில் முறையிடுகின்றார். பிரபுவைக் கைதுசெய்யும் காவல்துறையினர் அவரை காவல்துறையில் பணிபுரியும் அவர் தந்தையின் மூலம் அடித்துக் கொடுமைப்படுத்துகின்றனர். பின்னர் தன் மகனை அடித்துவிட்டோம் என தெரிந்து மனம் நொந்து போகின்றார் பிரபுவின் தந்தை. இதற்கிடையில் ஸ்ருதியின் தந்தையினால் ஏற்பாடு செய்யப்பட்டிருந்த பொதுமக்களின் மீதான தீவிரவாத தாக்குதலை செய்ய முயலும் ரகுவரன் பின்னைய காலங்களில் அவர் தன்னை ஏமாற்றிவிட்டதனை அறிந்து ஸ்ருதியின் தந்தையைக் கொல்ல முயல்கின்றார். ஸ்ருதியின் தந்தை மற்றும் ஸருதி போன்றவர்களைக் காப்பாற்றும் பிரபு பின்னர் ஸ்ருதியுடன் சேர்கின்றார் என்பதே திரைக்கதை.
# விக்கிப்பீடியா:திறனாய்வுக் கையேடு

ஆங்கில விக்கிபீடியாவில் புதிய ஆய்வு அல்லது திறனாய்வுக் கட்டுரைகளை ஏற்பதில்லை என்ற விதிமுறை இருக்கின்றது. பொதுவாக அந்த விதிமுறை தமிழ் விக்கிபீடியாவிற்கும் பொருந்தும். தமிழ் விக்கிபீடியாவிலும் அங்கீகரிக்கப்பட்ட அல்லது நிறுவப்பட்ட தகவல்களைப் பகிரவே முனைப்பு காட்டப்படுகின்றது. எனினும், சமூக அறிவியல் சார்ந்த கட்டுரைகளில் தகவல்கள் மட்டுமின்றி தகுந்த முறையில் விமர்சனப் பார்வைகள் உள்ளடக்கப்படுவதும், திறனாய்வு பகுதிகள் சேர்க்கப்படுவதும் நன்று. அதற்கு உதவும் நோக்குடன் இந்தக் கையேடு தொகுக்கப்படுகின்றது. மேற்கூறப்பட்ட கருத்துக்களுடன் வேறுபடுகின்றவர்கள் உரையாடல் பக்கத்தில் அவற்றைத் தெரிவிக்கவும்.  

- திறனாய்வுக் கோட்பாடுகளின் பட்டியல்
- wikt:ta:விக்சனரி பின்னிணைப்பு:சிந்தனை சொற்கள்
- இசம்ஸ் பட்டியல்

**இக்கையேடு தற்சமயம் உருவாக்கப்பட்டு வருகின்றது. இதற்கு உங்களின் பங்களிப்பு வரவேற்கப்படுகின்றது. **
# ஆச்சார்யா (திரைப்படம்)


**ஆச்சார்யா** 2006 ஆம் ஆண்டு வெளிவந்த தமிழ்த் திரைப்படமாகும்.  

## கதை

சாமி என்று அழைக்கப்படும் நந்தன் (விக்னேஷ்) அந்தணர் குடும்பத்தைச் சேர்ந்தவன்.இளவயதிலேயே ஒவ்வொரு வீடாகச் சென்று உணவு வாங்கி உண்ணும் பழக்கத்தினைக் கொண்டிருக்கும் அவன் சிறிது காலங்களிலேயே தனது தாயாரையும் இழக்க நேரிட்டது.இச்சமயம் ஓர் இஸ்லாமியரின் அரவணைப்பால் எடுத்து வளர்க்கப்படும் நந்தன் ஒருசமயம் வேறொரு ஊருக்குச் செல்ல நேரிட்டது.அப்பொழுது அங்குவரும் இரு திருடர்களால் நந்தன் கொண்டு சென்றிருந்த பை திருடுப்போகின்றது. அதேசமயம் அத்திருடர்கள் பேருந்து நிலையத்தற்கருகிலேயே நித்திரை கொண்டிருந்த நந்தன் மீது சாராயத்தினையும் ஊற்றிவிட்டுச் சென்றனர் அவர்களைப் பிடிப்பதற்காக ஓடிச் செல்லும் நந்தன் வழியில் காவல்துறையினரைக் கண்டு அத்திருடர்களைப் பற்றிக் கூறுகின்றார்.ஆனால் இவர் மீது சாராய வாடை வரவே அவரை காவல்துறையினர் கைது செய்து செல்கின்றனர்.அங்கு பல துன்புறுத்தலின் பின்னர் காவல் துறை அதிகாரிகள் நடந்த உண்மையினைத் தெரிந்து கொள்கின்றனர்.பின்னர் சிறுது காலம் அக்காவல் நிலையத்தில் பணிபுரியும் நந்தன் அங்கிருந்து பெண்ணொருவரின் உதவியை நாடிச் செல்கின்றார்.அப்பகுதிக்கு தலைவிப் பொறுப்பை உடைய அப்பெண்ணும் நந்தன் மீது அன்பு செலுத்துகின்றார்.பின்னர் அங்கு ஏற்படும் கலவரங்களினால் அப்பெண் கொல்லப்படவே கொன்றவர்களைக் பழி தீர்க்கின்றார்கள் நந்தன் மற்றும் அவர் குழுவினர்.இச்செய்தி கேட்டறியும் காவல்துறையின் தலைமைப் பீடத்திலிருந்து வரும் கட்டளையின் படி அங்கு அடாவடித்தனம் செய்யும் அனைவரையும் சுட்டுத்தள்ளுமாறு உத்தரவு கிடைக்கின்றது.அதன்படி ஒவ்வொருவரும் சுட்டுக் கொலை செய்யப்படுவதால்,நந்தன் இவற்றைத் தட்டிக் கேட்கின்றார். இவற்றெல்லாவற்றிற்கும் காரணமான தேவரைக் கைது செய்யவும் காவல்துறையினரிடம் கேட்டுக் கொள்கின்றார்.அதன்படியே காவல்துறையினரும் செய்கின்றனர் இதற்கிடையில் நந்தன் காதலித்த பெண் தேவரைக் கைது செல்லும் வழியில் தேவரின் காவலாளியால் சுட்டுக் கொள்ளப்படுகின்றதும் குறிப்பிடத்தக்கது.
# இந்திரா (தமிழ்த் திரைப்படம்)

::இதே பெயரில் உள்ள தெலுங்குத் திரைப்படத்தைப் பற்றி அறிய, இந்திரா (தெலுங்குத் திரைப்படம்) கட்டுரையைப் பார்க்கவும்.  

**இந்திரா** (1995) ஆம் ஆண்டு வெளிவந்த தமிழ்த் திரைப்படம் ஆகும். சுஹாசினி இயக்கத்தில் வெளிவந்த இத்திரைப்படத்தில் அரவிந்த் சாமி, அனுராதா ஹாசன், ராதாரவி, நாசர் போன்ற பலர் நடித்துள்ளனர். இத்திரைப்படம் டோக்யோவில் வெளியிடப்பட்டு வரவேற்பைப் பெற்றதும் குறிப்பிடத்தக்கது.  

## வகை

கலைப்படம் / நாடகப்படம்  

## பாடல்கள்
# குணா



***குணா*** (*Gunaa*) 1991 ஆம் ஆண்டு தீபாவளி அன்று வெளிவந்த தமிழ்த் திரைப்படமாகும். சந்தான பாரதி இயக்கத்தில் வெளிவந்த இத்திரைப்படத்தில் கமல்ஹாசன், ரேகா, ரோஷினி, ஜனகராஜ் மற்றும் பலர் நடித்துள்ளனர்.  

இந்த திரைப்படத்திற்கு முதலில் *மதிகெட்டான் சோலை* எனும் பெயர் வைக்க முடிவு செய்யப்பட்டு பின்னர் குணா என்ற பெயரே இறுதியாக வைக்கப்பட்டது. இத்திரைப்படம் பெரும்பாலான காட்சிகள் கொடைக்கானல் மலை காடுகளில் படமாக்கப்பட்டது. ஒரு குறிப்பிட்ட மலை குகையில் படமாக்கப்பட்ட காட்சியினால் பின்னாளில் அப்பகுதி குணா குகை என்றே அழைக்கப்படுகிறது.  

## கதை

மன நோயாளியான குணா (கமல்ஹாசன்) கவிதை ஆற்றல் மிக்கவராவார்.விலை மாதுவாக தொழில் செய்யும் தனது தாயையும் தனது குடும்பத்தாரையும் வெறுக்கும் குணா கனவு தேவதையொருவரைப் பற்றியே உச்சரித்துக் கொண்டிருக்கவும் செய்கின்றார். அப்பெண்மணிக்கு அபிராமி எனப் பெயரிட்டு அவர் தனக்குக் காதலியாகக் கிடைப்பாரென்றும் நம்பிக்கையுடன் இருக்கின்றார் குணா. அதே சமயம் அவரது தீய மனம் படைத்த நண்பனால் கோயில் உண்டியல் பணத்தினைக் கொள்ளையடிக்கவும் ஒப்புக் கொள்கின்றார். அக்கோயிலுள் ஒரு அழகிய பெண்ணையும் காண்கின்றார் அவரே தனது அபிராமி என நினைத்து தன்னுடன் கடத்திச் செல்கின்றார். ஒரு மலை உச்சியில் தங்கியிருந்து அவர் தன் கனவுக்கன்னி எனக்கருதிய அபிராமியை மிகுந்த பாசத்துடன் கவனித்துக்கொள்கின்றார்.  

இவர் காட்டும் அன்பைப் பாராது பலமுறை அந்தப் பெண் அங்கிருந்து தப்பிச் செல்ல முயல்கின்றார். ஆனாலும் தோற்றுப் போகின்றார். இதற்கிடையில் அப்பெண்ணின் தந்தையின் நண்பன் அப்பெண்மணியின் சொத்துக்கள் அனைத்தினையும் கொள்ளையடிக்கத் திட்டமிட்டு அவளைக் கொலை செய்ய முயல்கின்றான். ஆனால் குணா அவளைக் காப்பாற்றி மலைக் குகைக்குள் கொண்டு சேர்க்கின்றான். இதற்கிடையில் இருவருக்கும் காதல் மலர்கின்றது. ஆனால் அப்பெண்மணியைத் தேடி வரும் காவல்துறை அதிகாரிகள் குணாவை அழைக்கின்றனர் ஆனால் அவன் அவர்களின் பேச்சுக்களைக் கேட்க மறுக்கின்றான். அதே சமயம் அங்கு வரும் குணாவின் காதலியின் சொத்துக்களை அடைய விரும்பியவன் அவளைச் சுட்டு வீழ்த்துகின்றான். தனது காதலி மடிந்து கிடப்பதைப் பார்த்த குணா அவள் உடலைத் தூக்கியவாறு மலையிலிருந்து கீழே குதித்து தற்கொலை செய்து கொள்கின்றார்.  

## நடிகர்கள்

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கவிஞர் வாலி எழுதியிருந்தார். வசனம், பாடல் வரிகளுக்காகப் பெயர் பெற்ற "கண்மணி அன்போடு காதலன்" என்ற பாடல் தமிழ்த் திரைப்படத் துறையில் ஒரு மைல்கல்லாக மாறியது. "பார்த்த விழி" என்ற பாடல் கருநாடக பாவனி இராகத்தில் அமையப் பெற்றது.  

## விருதுகள்
**தமிழக அரசு திரைப்பட விருதுகள்**  
- 1991 ஆண்டிற்கான தமிழக அரசின் சிறந்த திரைப்படத்திற்காக மூன்றாம் பரிசு வழங்கப்பட்டது.

**39வது தென்னிந்திய பிலிம்பேர் விருதுகள் (1992)**  
- 1991 ஆண்டிற்கான சிறந்த நடிகர் - கமல்ஹாசன்

## வகை
காதல்படம்
# சினோபி நோ மோனோ


**ஷினோபி நோ மோனோ** (Shinobi no mono )1962 ஆம் ஆண்டு வெளிவந்த ஜப்பானிய மொழித் திரைப்படமாகும்.  

## வகை

நாடகப்படம் / தற்காப்புக்கலைப்படம்  

## கதை

பண்டைக்கால ஜப்பானில் நடைபெறும் இத்திரைக்கதையில் நீன்ஞா (ninja) குழுவினர் தலைவன் ஒருவன் தனது குழு உறுப்பினர்களை வைத்து அப்பகுதி மன்னர் படைகளினை எதிர்த்துப் போராட ஆயத்தம் செய்கின்றான்.குழுவினருக்கு தனது மாறு வேட முகத்தினை காண்பிக்கும் இவன் கட்டளைப்படியே அனைத்து நீன்ஞா போராளிகளும் தம் உயிரையும் பணயம் வைத்துப் போராட்டத்தில் இறங்குகின்றனர்.பெரும்பாலும் இரவு நேரங்களில் தாக்குதல்களை நடத்தும் அவ்வீரர்கள் உயிரினும் மேலாகத் தம் போராட்டக் கொள்கையினைக் கொண்டிருந்தது குறிப்பிடத்தக்கது.இச்சமயம் அக்குழுவின் தலைவனைன் மனைவியின் மோகமனத்தின் படி அவளுடன் கள்ளத் தொடர்பு வைத்துக் கொள்ளும் நீன்ஞா போராளியொருவனை மாறு வேடம் பூண்டிருக்கும் தலைவன் கண்டுகொள்கின்றான்.தன் மனைவி மீது தகாத உறவு வைத்துக் கொண்டதற்காக அவனைக் கொலை செய்ய முன் வரும் போதும் மன்னித்து அவன் செய்த குற்றத்திற்காக ஷன் என்ற தனது எதிரியினைக் கொலை செய்ய உத்தரவு பிறப்பிக்கின்றான்.அப்போராளியும் அவ்வாறே செய்கின்றான்.மேலும் பல கொலைகளை தன் தலைவன் ஆணைப்படி செய்து முடிக்கும் அப்போராளி இறுதியில் தனக்கு மிக நெருங்கிய சொந்தக்காரர்களை தான் தலைவனாகக் கருதுபவனே கொலையும் செய்திருக்கின்றான் என்பதனை அறிந்து அவனுக்கு எதிராகச் சண்டையிட எத்தனிக்கின்றான்.அச்சமயம் நின்ஞாக்களின் எதிரிகள் படை அவர்களை சுற்றிவளைத்துத் தாக்குதல் நடத்தி அனைத்து நிஞ்ஞாக்களையும் கொன்றொளிக்கின்றனர்,ஆனால் இப்பகுதியில் இருந்து தப்பிச் செல்லும் நிஞ்ஞாப் போராளி தன் காதலியுடன் வாழ்வது குறிப்பிடத்தக்கது.  

## வெளியிணைப்புகள்
- சர்வதேச திரைப்பட தரவுத் தளத்தில்
# தளபதி (திரைப்படம்)



***தளபதி*** (*Thalapathi*) (1991) ஆம் ஆண்டு வெளிவந்த தமிழ்த் திரைப்படமாகும். மணிரத்னம் இப்படத்தை இயக்கினார். ரஜினிகாந்த், மம்முட்டி, அரவிந்த் சாமி, ஷோபனா மற்றும் பலர் நடித்திருந்தனர்.  

## வகை
நாடகப்படம்.  

## கதை

சிறுவயதிலேயே தாயாரால் அனாதையாக விடப்படுகின்றார் சூர்யா (ரஜினிகாந்த்). இதனைத் தொடர்ந்து ஏழைகளுடன் வாழ்க்கை நடத்தும் சூர்யா நல்ல மனிதராக உருவெடுக்கின்றார். நல்ல செயல்கள் பல செய்யும் சூர்யா ஒரு சமயம் பெண்ணொருவரைத் தாக்க முற்பட்டவனைத் தாக்கிய பொழுது அவன் இறந்துவிடுகின்றான். இதனால் சூர்யா கைது செய்யப்படுகின்றார். ஆனால் அவரை விடுதலை செய்ய ஏற்பாடு செய்கின்றார் அவ்வட்டாரத் தலைமை அதிகாரத்தினை உடையவரான தேவ்ராஜ் (மம்முட்டி). தனது குழுவில் ஒருவனையே சூர்யா கொன்றுள்ளான் என்பதனைத் தெரிந்தும் அவன் செய்த நல்ல குணத்தினால் காப்பாற்றுகின்றார். பின்னர் இருவரும் நல்ல நண்பர்களாகின்றனர். அச்சமயம் அங்கு புதியதாக பதவியேற்கும் அர்ஜூன் (அரவிந்த் சாமி) தேவ்ராஜின் குற்றச் செயல்களிற்காக அவரைக் கைது செய்ய ஏற்பாடுசெய்ய உத்தரவு பிறப்பிக்கின்றார். சூர்யா இதனை அறிந்து அர்ஜூனைக் கொல்லச் செல்கின்றார். ஆனால் அர்ஜூன் தன் சகோதரர் என அறிந்து செய்வதறியாது திகைத்து நிற்கின்றார். மேலும் அவரின் தாயாரின் கட்டளைப்படி சகோதரனான அர்ஜூனுக்கு கெடுதல் செய்யக் கூடாதென சத்தியம் செய்தவரென்பதால் அவ்வாறு நின்றார்.  

## பாடல்கள்
*இராக்கம்மா கையத்தட்டு* பாடல், பி.பி.சி. நடத்திய வாக்கெடுப்பின் படி உலகின் சிறந்த நான்காவது பாடலாக தேர்ந்தெடுக்கப்பட்டது. இத்திரைப்படத்தில் அனைத்து பாடல்களையும் கவிஞர் வாலி இயற்றினார். இசையமைத்தவர் இளையராஜா ஆவார். "சின்னத் தாயவள்" திரைப்படப் பாடலில் இடம்பெறும் "சின்னத் தாயவள் பெற்ற ராசாவே" என்ற வரி இரட்டைப் பொருளைக் கொண்டுள்ளது. முதலாவதாக, இது சூர்யாவைக் (ரசினியின் கதாபாத்திரம்) குறிக்கிறது. சூர்யாவின் தாயார் இளம் வயதில் அவரைப் பெற்றதால் 'சின்னத் தாய்' என அழைக்கப்படுகிறார். இரண்டாவதாக, இசையமைப்பாளர் இளையராஜாவின் தாயாரின் பெயர் 'சின்னத்தாயி' என்பதால், இளையராஜாவையும் இவ்வரி குறிப்பிடுகிறது. பாடலாசிரியர் வாலி இவ்விரு பொருள்களும் பொருந்தும் வகையில் இப்பாடல் வரிகளை எழுதியுள்ளார்.  

## துணுக்குகள்
- இத்திரைப்படத்தில் வரும் கதாபாத்திரங்களான அர்ஜூனன் (அர்ஜீன்), கர்ணன் (சூர்யா), துரியோதனன் (தேவ்ராஜ்) போன்றவர்கள் மகாபாரதக் கதையில் பின்னப்பட்ட கதாபாத்திரங்கள் ஆகும்.
# காமராஜ் (திரைப்படம்)


**காமராஜ்** (*Kamaraj*) 2004 ஆம் ஆண்டு வெளிவந்த இந்தியத் தமிழ்த் திரைப்படமாகும். முன்னாள் தமிழ்நாடு முதலமைச்சரும், அரசர்களை உருவாக்குபவர் என்ற பட்டத்தைப் பெற்றவருமான காமராசரின் வாழ்க்கை வரலாற்றுப் பின்னணியில் இத்திரைப்படம் எடுக்கப்பட்டுள்ளது.  

## வகை
- வரலாற்றுப்படம்
## கதை
கதை மூன்று கட்டங்களாக பிரிக்கப்பட்டுள்ளது. சுதந்திரத்திற்கு முந்தைய காலம், காமராசரின் குழந்தைப் பருவம், சத்தியமூர்த்தியின் செல்வாக்கு, ஓர் அரசியல்வாதியாக காமராசரின் வளர்ச்சி, அவரது சிறை வாழ்க்கை ஆகியவற்றைச் சித்தரிக்கிறது.  

## நடிகர்கள்
- ரிச்சர்டு மதுரம்- காமராசர் (பின்னணிக்குரல்: எம். எசு. பாசுகர்)
- மகேந்திரன் - கே. இராஜாராம்
- வி. எஸ். ராகவன்
- சாருஹாசன்
- விஜயன்
- விஜயகுமார்- பெரியார் ஈ.வே.ராமசாமி

## பாடல்கள்
இப்படத்தில் இளையராஜா இசையமைத்த ஐந்து பாடல்கள் இடம்பெற்றிருந்தன. பாடல்களில் மகாகவி சுப்பிரமணிய பாரதி, வாலி, இளையராஜா ஆகியோரது வரிகள் இடம்பெற்றன.  

- "வந்தே மாதரம்"
- "நாடு பார்த்ததுண்டா"- வாலி
- "ஊருக்கு உழைத்தவனே"
- "செந்தமிழ் நாடெனும்" -சுப்பிரமணிய பாரதி
- "காமராஜ் பேச்சுகள்"

## துணுக்குகள்
- 20 நாட்களில் படமாக்கப்பட்ட இத்திரைப்படம் 50 இலட்சம் ரூபாய் செலவில் எடுக்கப்பட்டது.
- இத்திரைப்படத்திற்கான இசையமைப்பினை நான்கு நாட்களில் முடித்திருந்தார் இளையராஜா.
- 

## விமர்சனம்
இத்திரைப்படம் விருதுநகரில் உள்ள காமராசரின் தங்கை மறைந்த நாகம்மாளின் குடும்பத்தினர்களின் கருத்தையும், காமராசருடன் அவரின் தங்கை மகன்களின் அனுபவங்களையும் கேட்காமல் எடுக்கப்பட்டதால், காமராசரின் அரசியல் வாழ்க்கையைத் தவிர அவருடைய தாய், தங்கை, தங்கை மகன்கள், மகள்கள், மருமகள்கள், தங்கை பேரன்மார்கள் என பெரிய குடும்பப் பின்னணி இப்படத்தில் வெளிச்சத்துக்கு வராமலேயே போய்விட்டது.  

## இவற்றையும் காண்க
- பாரதி
- பெரியார்
# விக்கிப்பீடியா:இன்றைய சிறப்புப் படம்\3 நவம்பர் 2006


| **ஏர்** (Plough) என்பது நிலத்தைக் கிளறிப் பயிர்ச் செய்கைக்கு உகந்ததாக்குவதற்கு உதவும் ஒரு கருவியாகும். ஏர்கள் விவசாயத்திற்கு மட்டுமன்றி கடலடி கம்பிவடங்கள் பதிப்பதற்கும் எரி எண்ணெய் கண்டுபிடிப்பதற்கும் உதவுகின்றன.

முற்காலத்தில் மனிதனால் இழுத்துச் செல்லப்பட்ட இவை பின்னர் காளைகளாலும் சில நாடுகளில் குதிரைகளாலும் இழுத்துச் செல்லப்பட்டன. தொழிற்புரட்சி ஏற்பட்டு இயந்திரங்கள் அறிமுகப்படுத்தப் பட்ட பிறகு உழுவுந்துகள் பயன்படுத்தப்படுகின்றன.

<small>} credit:Marcela </small>

<small> - </small> | } |
| --- | --- |
# அதிராஜேந்திர சோழன்



**அதிராஜேந்திர சோழன்** வீரராஜேந்திர சோழனின் மகன் ஆவான். தந்தை இருந்த காலத்திலேயே இவனுக்கு இளவரசுப் பட்டம் கட்டப்பட்டது. பொ.ஊ. 1070 ஆம் ஆண்டில் வீரராஜேந்திரன் இறக்கவே, அதிராஜேந்திரன் சோழநாட்டுக்கு அரசன் ஆனான். இவனுடைய ஆட்சி மிகவும் குறுகியது. பதவியேற்ற அதே ஆண்டிலேயே, சில மாதங்களில் அவன் இறக்க நேரிட்டது.  

இவனது இறப்புப் பற்றிப் பல்வேறு கருத்துகள் நிலவுகின்றன. வைணவ நூலொன்று இவன் நோய் வாய்ப்பட்டு இறந்ததாகக் கூறினும். அதிராஜேந்திரன் கொல்லப்பட்டிருக்கலாம் என்ற கருத்தும் நிலவுகின்றது. அக்காலத்தில் வைணவர்களுக்கும், சைவர்களுக்கும் இடையில் பிரச்சினைகள் இருந்ததாகத் தெரிகிறது. வைணவர்கள் தொல்லைகளுக்கு ஆளானதாகவும், இதன் காரணமாகக் கலகங்கள் நிகழ்ந்ததாகவும் கருதப்படுகின்றது. அதிராஜேந்திரனின் இறப்புக்கும் இதற்கும் தொடர்பு இருப்பதாகச் சில ஆய்வாளர்கள் ஐயம் வெளியிட்டுள்ளார்கள்.  

வாரிசு எவரும் இன்றி அதிராஜேந்திரன் இறந்தது, சோழ அரசமரபில் முக்கியமான மாற்றத்துக்குக் காரணமானது. அதுவரை, விஜயாலய சோழனின் நேரடி ஆண் வழியினரால் ஆளப்பட்டு வந்த சோழ நாடு,முதலாம் இராஜேந்திரனின் மகள் வழியில், கிழக்குச் சாளுக்கிய அரச மரபில் வந்த இளவரசன் அநபாயச் சாளுக்கியன் கீழ் வந்தது. இவனே முதலாம் குலோத்துங்கன் எனப்பட்டவன்.
# இந்தியாவின் நிறுவனமயமாக்கம்


இந்தியாவில் 1991ல் பொருளாதார சீர்திருத்தங்கள் அறிமுகப்படுத்தப்பட்ட பின தொழில்களை நிறுவனப்படுத்துதல் தொடங்கியது. வேளாண்மை, சில்லறை வியாபாரம், மீன்பிடிப்பு, நெசவு உட்பட நீண்ட காலமாக தனிமனித அல்லது சிறுதொழில்களாக இருந்த துறைகளில் பெரு நிறுவனங்கள் ஈடுபடத் துவங்கின. இம்மாற்றமே **இந்தியாவின் நிறுவனமயமாக்கம்** (Corporatisation of India) என்று அழைக்கப்படுகிறது. இது குறித்து இருவேறு கருத்துகள் நிலவுகின்றன - வெளி நாட்டு முதலீடுகளை ஈர்க்கவும் இந்தியப் பொருளாதாரம் வளர்ச்சி பெறவும் இது இன்றியமையாதது என்று ஒரு சாரரும், இது பாரம்பரிய தொழில் முறைகளை அழித்து, தொழிலாளர்களின் சுரண்டலுக்கு வழிவகுக்கின்றது என இன்னொரு சாரரும் கருதுகின்றனர்.
# வடகொரியாவின் வரலாற்றுக் காலக்கோடு

## 1910
- ஒன்றாக இருந்த கொரியா ஜப்பானின் ஆக்கிரமிப்புக்கு உள்ளானது.

## 1941
- ஜப்பானிய ஆக்கிரமிப்புக்கு எதிரான போர்.

## 1945
- இரண்டாம் உலகப்போரின் இறுதியில் கொரியா தொடர்ந்து ஜப்பானியக் கட்டுப்பாட்டில் இருந்தது. ஜப்பானை சரணடைய வைக்க சோவியத் யூனியன் இராணுவம் கொரியாவை மீட்பதாக இருந்தது. ஆனால், கொரியாவை சோவியத்தின் மேலாதிக்கத்துக்கு விட மேற்கு நாடுகள் விரும்பவில்லை. அமெரிக்கப் படைகள் தெற்குப் பக்கத்தில் இருந்து மேலாகவும், சோவியத் படைகள் வடக்கு பக்கத்தில் இருந்து கீழாகவும் ஜப்பானை எதிர்த்துப் போராடி சரணடைய வைத்தன. கொரியா 38 parallel கோட்டில் வடகொரியா சோவியத் சார்பாகவும் தென்கொரியா அமெரிக்கா சார்பாகவும் பிளவு பட்டது.

## 1948
- கொரியாவின் இறையாமையை உறுதிசெய்ய முடியாத அப்போதைய உலக வல்லரசுகளான சோவியத் யூனியனும் அமெரிக்காவும் கொரியாவை பிளவு படுத்தி வடகொரியா தென்கொரியா என பிரித்தன. இந்த பிரிப்பில் கொரிய மக்களின் அபிலாசைகள் கேட்கப்படவில்லை.

## 1950
- கொரிய யுத்தம்

## 1953
- Armistice Line

## 1970 - 200**
- பொருளாதார வீழ்ச்சி

## 1991
- சோவியத் யூனியனின் வீழ்ச்சி

## 1994
- Kim Jong il இறப்பு

## 1995
- Kim Jong il II பதிவியேற்பு

## 1996 - 200*
- பட்டினிச் சாவு
# தமிழீழ விடுதலைப்புலிகளின் தாக்குதல்கள் பட்டியல்



தமிழீழ விடுதலைப் புலிகளினால் நடத்தப்பட்ட,நடத்தப்பட்டதாகக் கருதப்படும் தாக்குதல்கள்,தாக்குதல் முறியடிப்புச் சமர்களின் பின்னணிகளை இப்பட்டியல் தொகுக்க முனைகின்றது.  

2006 | 2005 | 2004 | 2003 | 2002 | 2001 | 2000 | 1999 | 1998 | 1997 | 1996 | 1995 | 1994 | 1993 | 1992 | 1991 | 1990 | 1989 | 1988 | 1987 | 1986 | 1985 | 1984 | 1983  

## 2007
- கட்டுநாயக்க விமானநிலையத்தின் மீது வான்புலிகள் தாக்குதல்
## 2006
- காலி கடற்படைத் தளத் தாக்குதல்
- திகம்பத்தான வாகன குண்டுதாக்குதல் 2006
- முகமாலை தாக்குதல் முறியடிப்பு

## 2001
- கட்டுநாயக்கா விமானப் படைத்தளத் தாக்குதல், 2001

## 2000
- ஆனையிறவுத் தாக்குதல்

## 1999
- சந்திரிக்கா மீதான தற்கொலைத் தாக்குதல்

## 1998
- கிளிநொச்சி மீதான கடுஞ்சமர்
- தலதா மாளிகை குண்டுவெடிப்பு
- கொழும்பு நகரில் பேருந்தில் குண்டுவெடிப்பு
## 1996
- கொழும்பு புகையிரத வண்டியில் குண்டுவெடிப்பு
- கொழும்பு மத்திய வங்கித் தாக்குதல்
- முல்லைத் தீவு படைத் தளத் தாக்குதல்
- பூநகரி தவளைத் தாக்குதல்

## 1990
- மாங்குளம் இராணுவ முகாம் மீதான தாக்குதல்
__NOTOC__
# அழகி (2002 திரைப்படம்)



***அழகி*** (2002) ஆம் ஆண்டு வெளிவந்த தமிழ்த் திரைப்படமாகும். தங்கர் பச்சான் இயக்கத்தில் வெளிவந்த இத்திரைப்படத்தில் பார்த்திபன், நந்திதா தாஸ், தேவயானி போன்ற பலர் நடித்துள்ளது குறிப்பிடத்தக்கது. 2004இல் தெலுங்கு மொழியில் *இலேத்த மனசுலு* என்ற பெயரில் மறு ஆக்கம் செய்யப்பட்டது.  

## வகை

நாடகப்படம்  
## கதை

சண்முகமும் (பார்த்திபன்) தனலட்சுமி (நந்திதா தாஸ்) இருவரும் சிறுவயதில் கிராமச் சூழலில் படித்த மாணவர்கள் தனலக்ஸ்மியை பலமுறை ஆசிரியர்களிடமிருந்து காப்பாற்றும் சண்முகம் அவர் மீது காதல்கொண்டிருந்தார்,  
தனலக்ஸ்மியும் அவர் மீது காதல் கொண்டிருந்தார் ஆனால் குடும்பச் சூழல்கள் காரணமாக இருவரும் பிரிந்து செல்கின்றனர்.தனலட்சுமி ஏழைக் குடியானவனைத் திருமணம் செய்து மிகுந்த இன்னல்களிற்குள் தள்ளப்படுகின்றார்.  
ஆனால் சண்முகமோ வசதி படைத்தவராக வளர்மதி (தேவயானி) என்ற பெண்ணை மணம் செய்து மனநிறைவுடன் வாழ்கின்றார்.திடீரென ஒரு நாள் தனலட்சுமியை ஏழ்மை நிலையில் பார்த்துவிட்ட சண்முகம் அவரைத் தன் வீட்டிற்கு அழைத்துவந்து வேலை ஒன்றும் பெற்றுத் தருகின்றார்.இதன் பின்னர் சண்முகம் குடும்பத்தில் ஏற்படும் மாறுதல்கள் திரைக்கதையின் முடிவாகும்.
# வேவுப்புலிகள்


தமிழீழ விடுதலைப் புலிகள் அமைப்பில் எதிரிகளாகக் கருதப்படுபவர்களின் மீது தாக்குதல் நடத்துவதற்கு முன்னரும், எதிரிகளின் படைப் பலம், படைக் கட்டமைப்புக்கள் போன்றவற்றினைத் தெரிந்து தகவல் கொடுக்கவும், மேலும் ஒரு பெரிய தாக்குதல் நடவடிக்கையை நடத்துவதற்கு முன்னர் எதிரியின் அனைத்து நடவடிக்கைகளையும் கண்காணித்துப் பின் விடுதலைப் புலிகளின் போராளிகள் நடத்தவல்ல சமர்களுக்கான தகவல்களை வழங்குவதற்கும் சமரின் முன்னரே வேவு பார்த்துத் தெரிவிப்பவர்கள் வேவுப் புலிகள் எனப்படுவர்.
# முதல் மரியாதை



**முதல் மரியாதை** (1985) ஆம் ஆண்டு வெளிவந்த தமிழ்த் திரைப்படமாகும். பாரதிராஜா இயக்கத்தில் வெளிவந்த இத்திரைப்படத்தில் சிவாஜி கணேசன், ராதா, வடிவுக்கரசி, இரஞ்சனி மற்றும் பலர் நடித்துள்ளனர்.  

## வகை
கிராமப்படம் / கலைப்படம் வண்ணப்படம்  

## கதை
அறம் பிழன்ற பெண்ணைத் தன் உறவினரின் மானம் காக்க மணம் புரிந்துகொண்டாலும், தன் மனைவியால் எப்போதும் நிந்திக்கப்பட்டு வரும் மனிதர். ஊருக்குப் புதிதாக வரும் தன் மகளின் வயதுடைய பெண்மேல் காதல் கொள்கின்றார். அவர்மேல் காதல் கொள்ளும் அறிவார்ந்த அப்பெண்ணும் ஊராரின் வசவுகளை ஏற்று அவருடைய குடும்ப மானம் காக்கக் கொலை செய்து சிறை செல்கின்றாள். அவளுக்கு இழுக்கு வராவண்ணம் அப்பெண்ணின் வீட்டிலேயே வாழ்ந்து தன் இறுதிக்காலத்தில் அவளை மீண்டும் கண்டபின் உயிர் துறக்கின்றார். அன்றில் பறவையைப் போல் அப்பெண்ணும் உயிர் துறக்கின்றார்.  

### பாத்திரங்கள்
- மலைச்சாமியாக சிவாஜி கணேசன்
- குயிலாக ராதா பின்னனிக்குரல் ராதிகா சரத்குமார்
- பொன்னாத்தாளாக வடிவுக்கரசி
- ராசம்மாளாக அருணா
- செங்கோடனாக ஏ.கே.வீராச்சாமி
- பொன்னாத்தாளின் முன்னாள் காதலனாக சத்யராஜ்
- செவுளியின் காதலனாக தீபன்

## ஒலிப்பதிவு
இந்தப் படத்தின் பின்னணி மற்றும் பாடல்களின் இசையை இளையராஜா செய்திருந்தார். அனைத்துப் பாடல் வரிகளையும் வைரமுத்து இயற்றியிருந்தார். இப்படத்தின் பாடல்கள் அனைத்துமே புகழ்பெற்று படத்தின் வெற்றிக்குத் துணைபுரிந்தன.  

| எண் | பாடல் | பாடகர்கள் | பாடலாசிரியர் | நேரம் |  |
| --- | --- | --- | --- | --- | --- |
| 1 | "அந்த நிலாவத்தான்" | இளையராஜா, சித்ரா | வைரமுத்து | 4:31 |  |
| 2 | "பூங்காற்று திரும்புமா" | மலேசியா வாசுதேவன், எஸ். ஜானகி | வைரமுத்து | 4:52 |  |
| 3 | "வெட்டிவேரு வாசம்" | மலேசியா வாசுதேவன், எஸ். ஜானகி | வைரமுத்து | 4:28 |  |
| 4 | "ஏ குருவி" | மலேசியா வாசுதேவன், எஸ். ஜானகி | வைரமுத்து | 1:16 |  |
| 5 | "ராசாவே உன்ன நம்பி" | எஸ். ஜானகி | வைரமுத்து | 4:32 |  |
| 6 | "ஏ கிளியிருக்கு" | இளையராஜா | வைரமுத்து | 1:08 |  |
| 7 | "ஏறாத மலை மேல" | மலேசியா வாசுதேவன், எஸ். ஜானகி | வைரமுத்து | 2:08 |  |
| 8 | "நான் தானே அந்தக்குயில்" | எஸ். ஜானகி | வைரமுத்து | 0:28 | } |

## விருதுகள்
**1986 தேசிய திரைப்பட விருதுகள், இந்தியா**  
- வென்ற விருது - வெண்தாமரை விருது - சிறந்த பாடலாசிரியர் - வைரமுத்து
- வென்ற விருது - வெண்தாமரை விருது - சிறந்த வட்டாரத் திரைப்படம் - **முதல் மரியாதை** - பாரதிராஜா
# சோனாகச்சி

**சோனாகச்சி**, தங்க மரம் எனப் பரவலாக அழைக்கப்படும் இடம் இந்தியாவில் அமையப்பெற்றிருக்கும் மிகப்பெரிய விலைமாதுக்கள் விற்பனையாகும் இடமாகும். கொல்கத்தாவில் அமையப்பெற்றிருக்கும் இப்பகுதியில் பத்தாயிரத்திற்கும் மேற்பட்ட விலை மாதுக்கள் பாலியல் தொழில் நடத்துகின்றனர்.  

## பெண்கள் கடத்தப்படுதல்
சோனாகச்சிப் பகுதிக்கு விலைமாதுக்களாக வேலை செய்ய முன்வருபவர்களில் பலர் கடத்தப்பட்டும், குடும்ப உறவுகளில் ஏற்படும் பிரச்சனைகளினாலும் இங்கு வருகின்றனர். சிறுவயதிலேயே உள்ள மாணவிகள், ஏழ்மைநிலையிலுள்ள பெண்கள் என பல மாநிலங்களிலிருந்தும் கடத்திவரப்பட்ட பெண்களே இத்தகைய விபச்சார நிலையில் தள்ளப்படுகின்றனர். பதினெட்டு வயதிற்கு உட்பட்டவர்கள் பாலியற் தொழிலில் ஈடுபட இந்திய அரசின் சட்டம் அனுமதிப்பதில்லை. அதே வேளை, அண்டை நாடுகளிலிருந்தும் இந்தியாவிற்குள்ளேயிருந்தும் கடத்திவரப்படும் பெண்களில் பெரும்பாலானோர் பதினெட்டு வயதிற்குட்பட்டவர்கள் ஆவர்.  

## பாலியல் தொழில் பகுதியான வரலாறு

1700 ஆம் ஆண்டுகளில் பிரித்தானிய ராஜாக்களின் காலத்திலேயே இப்பகுதி விலை மாதுக்கள் மிகவும் பிரசித்தி பெற்றிருந்தனர். வெளிநாடுகளிலிருந்து படையெடுப்பவர்களாலும், மேலும் உள்நாட்டில் உயர்ந்த சாதியினர் எனக் கருதப்படுபவர்களாலும் பெரிதும் வரவேற்பைப் பெற்ற இப்பகுதி, இன்றளவும் இயங்கி வருகின்றது.  

## இன்றைய நிலை
இன்று சோனாகச்சியில் வாழும் விலை மாதுக்களும் அவர்கள் குழந்தைகளின் நலன்கருதியும் பல சமூக சேவை அமைப்புகள் எயிட்ஸ் நோயைப் பற்றிய தெளிவான கருத்துக்களினையும் மேலும் பல சுகாதார ஒழுங்குநெறிகளினையும் கற்றுக்கொடுத்து வருகின்றன. தாங்கள் செய்யும் இப்பாலியல் தொழிலை சட்டரீதியாக அரசு அங்கீகாரம் வழங்க போராடி வருகின்றனர்.
# எதிரி (திரைப்படம்)


***எதிரி*** 2004 ஆம் ஆண்டு வெளிவந்த தமிழ்த் திரைப்படமாகும்.கே. எஸ். ரவிகுமார் இயக்கத்தில் வெளிவந்த இத்திரைப்படத்தில் மாதவன்,சதா,விவேக் மற்றும் பலர் நடித்துள்ளது குறிப்பிடத்தக்கது.  

## வகை

மசாலாப்படம் / காதல்படம்  
## கதை

நடராஜன் ஐயர் (டெல்லி கணேஷ்) அந்தணராவார். அவர் வீட்டை வாடகைக்கு விடும்பொழுது அவ்வீட்டில் குடிவருபவர்களிடன் பல சட்டங்களைத் தெரிவித்தே பின்னர் அங்கு குடியமத்துவார். அச்சமயம் அங்கு வரும் காடயர்களான கல்லூரி மாணவர்கள் அவரிடன் நல்லவர்களாக நடித்து பின்னர் அவர் வீட்டில் வாடகைப் பகுதியில் குடியமர்கின்றனர். நல்லவர்களாக இருந்தவர்கள் சாராயம், புகை பிடித்தல் போன்ற பல தொழில்களைச் செய்ய ஆரம்பித்தனர். இவற்றைப் பார்த்துப் பயந்துபோன நடராஜன் ஐயர் அவர்களை விரட்டுவதற்கு ஆட்டோ ஓட்டுனர் (விவேக்) ஒருவரின் உதவியை நாடுகின்றார். அவரும் பாட்டில் மணி என்ற காடையன் இருக்கின்றான். அவன் உங்களுக்கு உதவுவான் என்று பொய் கூறினார். அதன்படி பாட்டில் மணியாக தன் நண்பன் சுப்பிரமணியை (மாதவன்)ஏற்பாடு செய்கின்றார். இவர் சொல்கேட்டு பாட்டில் மணி போல் வந்து ஐயர் வீட்டிலிருப்பவர்களைப் பயமுறுத்துகின்றார். இதற்கிடையில் ஐயரின் மகளான காயத்ரி மீது காதல் நெருங்கிப் பழகுகின்றார். இவற்றைப்பார்த்து மனம் நொந்துகொள்ளும் அவர் பாட்டில் மணியை வெளியில் அனுப்புவதற்காகப் பலமுறை முயல்கின்றார். அச்சமயம் நண்பனின் காதலியென நினைத்து பிரியாவைக் (சதாவை) கடத்திச் செல்லும் சுப்பிரமணி பின்னர் பிரியா மீது காதல் கொள்கின்றார் எவ்வாறு பிரியாவை காடையனான அவள் தந்தையிடமிருந்து காப்பாற்றி ஒன்று சேருகின்றார் சுப்பிரமணி என்பதே திரைக்கதை முடிவு.  

## வெளியிணைப்புகள்
- சர்வதேச திரைப்பட தரவுத் தளத்தில்
# கனடாவில் பால்வினைத் தொழில்

கனடாவில் பெண்கள் பால்வினைத் தொழிலுக்கு பல நாடுகளிலுமிருந்து வரவழைக்கப்படுவது குறிப்பிடத்தக்கது.பலர் கடத்தப்பட்டும்,பலர் தங்களின் விருப்பத்தின்படியும் பாலியல் தொழிலுக்குள் உள்நுழைகின்றனர்.கனடாவில் பாலியல்தொழில்கள் பல வடிவமைப்பினைப் பெற்றுள்ளது அவை:  

- பாலியல் திரைப்படங்கள்
- நிர்வாண நடன மன்றங்கள்
- குழுமப் பாலியல் மன்றங்கள்

இவ்வாறான பலவகையிலும் பாலியல் தொழில் சட்டத்தின்படி குற்றமில்லையென மாற்றம்பெற்றுள்ளது.  
ஆனாலும் ஒரு விலைமாது விற்கப்படும் உடலை வேறொருவர் அவ்வுடலைப்பெற சட்டம் அனுமதிக்காதிருப்பதும் குறிப்பிடத்தக்கது.  

கனடாவில் விபச்சாரம் மற்றும் அதனைச் சார்ந்த சட்ட அமைப்புகள் பெரும்பாலான மக்களாலும் புரிந்துகொள்ள இயலாமல் இருப்பதனைக் குறிப்பிட்டுக் கூறலாம்.கனடாவில் அமையப்பெற்றுள்ள சட்ட அமைப்புகளின்படி விலைமாதுக்கள் தங்கள் உடல்களை விற்பதற்குத் தடையேதும் இல்லாதிருக்கின்றது. அதேவேளை விலை மாதுக்களின் உடல்களை வாங்குவதற்கு தடை உள்ளது. இத்தகு சட்டம் நடைமுறையில் உள்ளபொழுதும் பலர் விபச்சாரத் தொழில்களில் ஈடுபடுகின்றனர். ஆனாலும் இத்தகு விபச்சாரத் தொழில்களில் ஈடுபடும் விலை மாதுக்கள் எத்தகு வகையில் தமது அன்றாட வாழ்க்கைக்குத் தேவையான பணச் செலவுகளை எதிர்கொள்கின்றார்கள் என்பது இன்றளவும் கவனிப்பாரற்று இருப்பதும் உண்மை.அதாவது ஒரு விலைமாதுவின் உடலை வாங்க இயலாத சட்டம் இல்லாதபொழுது எந்தவகையிலான பணவலிமையினை நாடி அவர்கள் விபச்சாரத் தொழில்களில் ஈடுபடுகின்றனர் என்பதும் ஒரு கேள்விக்குறியாகவுள்ளது.
# கூல்டோட்

**கூல்டோட்** (cooltoad) இணையத்தளம் ஒரு பன்முகத் தளமாகவிளங்குகின்றது,மேலும் உலகின் பல பாகத்திலுமுள்ள இசைப்பாடல்களை இலவசமாக பதிவிறக்கம் செய்யமுடியுமான ஒரு தளமாக விளங்குகின்றது. தமிழ், தெலுங்கு, இந்தி,மலையாளம்,ஆங்கிலம் ஆகிய பலவகை உலக மொழிகளில் அமையப்பெறும் பாடல்களைக் கொண்ட இத்தளத்திலிருந்து அனைத்துப் பாடல்களையும் பயனர்களின் கணினியில் பதிவிறக்கம் செய்ய முடியும் என்பதும் குறிப்பிடத்தக்கது.  

## வெளியிணைப்புகள்
- கூல்டோட்
# அனிதா பிரதாப்


**அனிதா பிரதாப்** (*Anita Pratap*, பிறப்பு: டிசம்பர் 23, 1958) செய்தியாளரும் எழுத்தாளருமான இவர் டைம் இதழ் மற்றும் சி.என்.என் தொலைக்காட்சி சேவை போன்றவற்றில் பணியாற்றியவர். மேலும் போர்ச்சூழல்கள் நிறைந்த பிரதேசங்களில் போராளிகளின் வேண்டுதல்களையும் உயர்ந்த சமூகத்தினால் ஒடுக்கப்படும் சமூகத்தினரின் போராட்டங்கள் பற்றியும் இலங்கை, இந்தியா, ஆப்கானிஸ்தான் போன்ற பல பகுதிகளில் சென்று பலதரப்பட்டவர்களையும் பேட்டி எடுத்ததில் பெருமைக்குரியவர். விடுதலைப்புலிகளின் தலைவர் பிரபாகரனைச் சந்தித்துப் பேட்டி எடுத்தவரென்பதும் குறிப்பிடத்தக்கது. மேலும் இலங்கை அரசு மற்றும் விடுதலைப்புலிகளின் போர்க்கொள்கைகள் மற்றும் தமிழீழ மக்களின் அன்றாட வாழ்க்கைத் தேவைகளின் இன்னல்கள் போன்றவற்றை தனது அனுபவத்தில் வெளிப்படுத்தும் விதமாக இவரால் வெளியிடப்பட்ட *ஜலாண்ட் ஒஃவ் பிளட்* (*Island of blood*) நூல் மிகுந்த வரவேற்பைப் பெற்ற நூல் வெளியீடாகும். 2013ல் சிறிரத்தன என்ற உலக அளவிலான விருது கேரள கலா கேந்திரத்தால் அளிக்கப்பட்டது. கேரளாவிலுள்ள எர்ணாகுளம் மக்களவை தொகுதிக்கு ஆம் ஆத்மி கட்சி சார்பாக 2014 தேர்தலில் போட்டியிட்டார்.  

## தொடக்க வாழ்க்கை
அனிதா சைமன் என்று கோட்டயத்தில் சிரிய கத்தோலிக குடும்பத்தில் பிறந்தார். இவரின் தந்தை டாடா குழுமத்தில் பணியாற்றினார். பல்வேறு இடங்களில் அவர் பணிபுரிந்ததால் குழந்தையாக இருந்தபோது அனிதா பதினொரு ஆண்டுகளில் ஏழு பள்ளிகளில் மாற்றி மாற்றி படிக்க வேண்டியிருந்தது. அவர் கேம்பிரிச் படிப்பை கொல்கத்தாவிலுள்ள லார்டோ பள்ளியில் முடித்தார். அவரது இளங்கலை படிப்பை டெல்லியிலுள்ள மிரண்டா அவுசில் 1978ல் நிறைவு செய்தார். இதழியல் பட்டயத்தை பெங்களூர் பல்கலைக்கழகத்தில் நிறைவு செய்தார்
# இன்னிலை

**இன்னிலை** என்னும் பெயரில் பழம்பாடல்கள் சிலவற்றின் தொகுப்பாக ஒரு நூல் தோற்றுவிக்கப்பட்டுள்ளது.  

20-ஆம் நூற்றாண்டில் வாழ்ந்த சொர்ணம்பிள்ளையார் என்பவர் இதனைத் தோற்றுவித்தார்.  

வ. உ. சிதம்பரம் பிள்ளையைக் கொண்டு இதற்கு விரிவுரை எழுதி, அவரைக் கொண்டே பதிப்பிக்கவும் செய்தார்.  

பதினெண் கீழ்க்கணக்கு நூல்களை<nowiki/>த் தொகுத்துக்காட்டும் பாடலில் ‘இன்னிலைய காஞ்சி’ என்னும் தொடர் வருகிறது.  

கைந்நிலை என்னும் நூல் காணப்படாத காலத்தில் 18 என்னும் எண்ணிக்கையைச் சமன்செய்ய இந்த நூல் தோற்றுவிக்கப்பட்டுள்ளது.  

யாப்பருங்கல விருத்தி மேற்கோள் பாடல் ஒன்று இதில் இடம்பெற்றுள்ளது  
இந்தப் பாடலின் காலம் 11-ஆம் நூற்றாண்டுக்கு முந்தையது.  

இந்த நூலை உருவாக்கியவர் இந்த நூலின் ஆசிரியர் பன்னிரண்டு ஆழ்வார்களில் ஒருவரான பொய்கையார் எனக் குறிப்பிட்டுள்ளார்.  

பாரதம் பாடிய பெருந்தேவனார் இந்த நூலுக்குக் கடவுள் வாழ்த்துப் பாடினார் எனவும் கூறுகின்றார்.  

இப்படிக் காட்டுவதன் வாயிலாக இந்த நூலைத் திருக்குறளுக்கும் முந்தியது எனவும் காட்ட முனைந்துள்ளார்.  

இவை அனைத்தும் போலியானவை என இப்பொழுது அறிஞர்கள் உணர்ந்துகொண்டுள்ளனர்.  

இப்பொழுது இந்த நூலை விடுத்து, ‘கைந்நிலை’ நூலைச் சேர்த்து, 18 நூல்களைக் காண்கிறோம்.  

## கருவிநூல்
- மு. அருணாசலம், தமிழ் இலக்கிய வரலாறு, பத்தாம் நூற்றாண்டு, 2005
# இடி அமீன்

**இடி அமீன்** (*Idi Amin Dada*, 1924–ஆகஸ்ட் 16, 2003) உலகின் அதிபயங்கர கொடுங்கோலர்களில் ஒருவர். 1971 முதல் 1979 வரை உகாண்டாவை ஆட்சி செய்தார். இவர் பிறந்த ஆண்டு தொடர்பில் சரியான தகவல்கள் உறுதிப்படுத்தப்படவில்லை. 1924 அல்லது 1925 இல் பிறந்திருக்கலாம்; மே 18, 1928 இல் பிறந்திருக்கலாம் என்ற கருத்தும் உண்டு. இவரது ஆட்சி பற்றிய விபரங்கள் பல பயங்கரமானவை ஆகும். 1979 இல் உகண்டாவை விட்டுத் தப்பியோடி சவுதி அரேபியாவில் தஞ்சமடைந்தார். 2003 இல் அங்கேயே இறந்தார்.  

உகாண்டா நாட்டில் 1971ம் ஆண்டில் ராணுவ புரட்சி மூலம் ஆட்சியை பிடித்தவர் இடி அமீன். சர்வாதிகார ஆட்சி நடத்தினார். உகாண்டா தான்சானியா போருக்கு பிறகு, 1979ம் ஆண்டு லிபியாவுக்கு தப்பி சென்றார். அங்கிருந்து 1981ம் ஆண்டு சவுதி அரேபியா சென்றார். 2003ம் ஆண்டு இறந்தார். சர்வாதிகாரி இடிஅமீன் நாட்டை விட்டு பாதுகாப்பாக வெளியேற அப்போது வசதி செய்து கொடுக்கப்பட்டது.  

## உகாண்டா ஆசியர்களை வெளியேற்றல்

4 ஆகஸ்டு, 1972 அன்று உகாண்டாவின் இராணுவ சர்வாதிகார அதிபர் இடி அமீன், உகாண்டாவில் வாழும் ஆசிய நாட்டவர்களை 90 நாட்களுக்குள் நாட்டை விட்டு வெளியேற ஆணையிட்டார். வெளியேற்றத்தின் போது இருந்த 80,000 தெற்காசிய நாட்டவர்களில் பெரும்பான்மையினர் குசராத்தி வம்சாவளியினராக இருந்தனர். வெளியேற்றப்பட்டவர்களில் 27,000 ஆசியர்கள் ஐக்கிய இராச்சியத்திற்கும், 6,000 ஆசிய அகதிகள் கனடாவிற்கும், 4,500 அகதிகள் இந்தியாவிற்கும், 2,500 அகதிகள் அருகில் உள்ள கென்யாவிற்கும் புகலிடம் அடைந்தனர்.  

## என்டபே நடவடிக்கை

இடி அமீன் ஆட்சியின் போது இசுரேலிய பாதுகாப்புப் படைகளின் அதிர்ச்சித் தாக்குதல் படையினரால் உகண்டாவின் என்டபே விமான நிலையத்தில் வைத்து 4 சூலை 1976 அன்று நடத்தப்பட்ட ஒரு பயங்கரவாத எதிர்ப்பு நடவடிக்கை மூலம் பணயக் கைதிகளை மீட்டனர். ஒரு வாரத்துக்கு முன், 27 சூன் அன்று பிரான்சிய விமானசேவை நிறுவனத்தின் (*Air France*) வான் விமானம் 248 பயணிகளுடன் பலஸ்தீன விடுதலைக்கான மக்களாதரவு முன்னனி மற்றும் செருமனி விடுதலைக் குழுக்களினால் கடத்தப்பட்டு உகாண்டாவின் தலைநகர் கம்பாலாவிற்கு அருகிலுள்ள என்டபேக்கு கொண்டு செல்லப்பட்டது. கடத்தல்காரர்கள் இசுரேலியர்களையும் யூதர்களையும் பெரிய குழுவிலிருந்து வேறுபடுத்தி வேறு ஒரு அறையில் பலவந்தப்படுத்தி அடைத்தனர். அன்று பின்னேரம், 47 யூதரற்ற, இசுரேலியரற்றோர் விடுதலை செய்யப்பட்டனர். அடுத்த நாள், மேலும் 101 யூதரற்ற பணயக் கைதிகள் பிரான்சிய விமானசேவை நிறுவனத்தின் வான் விமானத்தினுள் செல்ல அனுமதிக்கப்பட்டனர். நூற்றுக்கு மேற்பட்ட யூத, இசுரேலிய பயணிகளுடன் யூதரல்லாத விமானியான மைக்கல் பாகோசும் பணயக் கைதியாக கொலை அச்சுறுத்தலுக்குள்ளாயினர்.  
## இதனையும் காண்க
- மில்டன் ஒபாடே
# யாழ்ப்பாணத்தில் புகையிலைப் பயிர்ச் செய்கை



யாழ்ப்பாணத்தின் பொருளாதாரத்தில் நீண்ட காலமாகவே **புகையிலைப் பயிர்ச்செய்கை** சிறப்பான இடத்தை வகித்து வருகின்றது. இது எப்பொழுது யாழ்ப்பாணத்தில் அறிமுகப்படுத்தப்பட்டது என்பதுபற்றிய சரியான தகவல்கள் இல்லை. எனினும் சுதந்திர யாழ்ப்பாண அரசுக் காலத்தின் இறுதிக் கட்டத்திலேயே அறிமுகப்படுத்தப்பட்டு இருக்கலாம் எனக் கருதப்படுகின்றது. எனினும் 17 ஆம் நூற்றாண்டின் தொடக்கத்தில், போத்துக்கீசர் காலத்திலேயே உறுதியாக வேரூன்றியிருக்கக் கூடும். எப்படியாயினும், இது யாழ்ப்பாணத்தின் பொருளாதாரத்துடன் சுமார் 400 ஆண்டுகாலம் இணைந்துள்ளது எனலாம். பிற்காலத்தில் அறிமுகப்படுத்தப்பட்ட, உருளைக்கிழங்கு உற்பத்தி, திராட்சை உற்பத்தி போன்ற பெருமளவு வருமானம் அளித்த, விவசாயம் சார்ந்த நடவடிக்கைகள் குறுகிய காலத்துக்கு உள்ளாகவே கைவிடப்படவேண்டி ஏற்பட்ட போதிலும், புகையிலைச் செய்கை இன்றுவரை நிலைத்திருப்பது குறிப்பிடத்தக்க ஒரு அம்சம் ஆகும்.  

## யாழ்ப்பாணப் பொருளாதாரமும் புகையிலையும்
புகையிலைப் பயிர்ச் செய்கையின் அறிமுகம், யாழ்ப்பாணப் பொருளாதாரத்தைப் பொறுத்தவரை ஒரு விரும்பத்தக்க அம்சமாக விளங்கியது எனலாம். யாழ்ப்பாணத்தை ஆண்ட அரசுகளுக்குக் குறிப்பிடத்தக்க வருவாயை அளித்து வந்த நடவடிக்கைகளான, முத்துக்குளிப்பு, யானை ஏற்றுமதி, சாயவேர் ஏற்றுமதி போலன்றி புகையிலைச் செய்கையானது, மக்கள் மட்டத்தில் பரவலான பொருளாதார வளர்ச்சிக்குக் காரணமாக அமைந்தது. புகையிலை ஒரு விவசாய உற்பத்திப் பொருளாக மட்டுமன்றி, உள்ளூரிலேயே உருவாக்கப் படக்கூடியதாக இருந்த சுருட்டுக் கைத்தொழில்களுக்கு மூலப்பொருளாகவும் அமைந்தது. இது தொடர்பான வணிக முயற்சிகளிலும் மக்களில் ஒரு பகுதியினர் வருமானம் பெறக்கூடியதாக இருந்தது.  

யாழ்ப்பாணத்துக்கு வெளியே இலங்கையின் தென் பகுதிகளுக்கு மட்டுமன்றி, இந்தியாவின் கேரளப் பகுதிகளுக்கும், இந்தோனீசியாவில் இன்று ஜக்கார்த்தா என்று அழைக்கப்படும் பத்தேவியாவுக்கும், புகையிலை ஏற்றுமதி செய்யப்பட்டது. மக்களின் பொருளாதார நிலையைப் பரவலாக உயர்த்தியது மட்டுமன்றி, அரசாங்கமும் வரிகள் மூலம் குறிப்பிடத்தக்க வருமானம் பெற்றது.
# பெருங்கதை


குணாதித்தியர் என்பவரால் பிராகிருத மொழியின் வட்டார வழக்கு மொழியான பைசாசம் மொழியில் எழுதப்பட்ட *பிரகத்கதை* என்னும் இலக்கியத்தைத் தழுவி ஆக்கப்பட்டதே **பெருங்கதை** ஆகும். சோழர் காலத்தைச் சேர்ந்தது. இதை ஆக்கியவர் கொங்குவேளிர் என்பவராவார். இவர் ஒரு சமணர். கௌசாம்பி நாட்டு அரசனின் மகனான உதயணன் என்பவனின் கதையே இது.  

## கதையமைப்பு
உதயணனின் தாய் கருவுற்று இருந்தபோது, *சரபம்* என்னும் ஒரு பறவை அரண்மனையில் இருந்து அவளைத் தூக்கிச் சென்று விபுலாசலம் என்னும் இடத்தில் போட்டுவிட்டுச் செல்கிறது. அங்கே உதயணன் பிறக்கிறான். இதிலிருந்து, உதயணனின் வீரதீரச் செயல்கள், அரசனாதல், பல பெண்களை மணத்தல் என்பவற்றினூடாகத் துறவு பூணும்வரையான கதையைக் கூறுகிறது இக்காப்பியம்.  

## உதயணகுமார காவியம்
இதே உதயணனின் கதையை உதயணகுமார காவியமும் கூறுகிறதெனினும் இலக்கியச் சுவை குன்றியிருத்தற் பொருட்டு அது ‌ஐஞ்சிறுங்காப்பிய வரிசையில் வைக்கப்பட்டது.  

## நூற்பிரிவு
அகவற்பாவால் பாடப்பட்டுள்ள இந்நூலுள் பின்வரும் ஐந்து காண்டங்கள் உள்ளன.  
1. உஞ்சைக் காண்டம்
1. இலாவாண காண்டம்
1. மகத காண்டம்
1. வத்தவ காண்டம்
1. நரவாண காண்டம்
## மேலும் விளக்கம்
- பெருங்கதைப் பெயரடைவு
## இதனையும் காண்க
- குணாதித்தியர்
- பைசாசம்
- பிரகத்கதை
# ஈசாப்


**ஈசாப்** ( *Aesop*, கி.மு. 620–564) என்பவர் ஒரு பண்டைக் கிரேக்க கற்பனையாளர் மற்றும் கதைசொல்லி ஆவார். இவரது இருப்பு தெளிவாக இல்லை மற்றும் இவரது எழுத்துக்கள் நேரடியாக எஞ்சியில்லை என்றாலும், இவருடையது என்று கூறப்பட்ட பல கதைகள் பல நூற்றாண்டுகளாக, பல மொழிகளில் கதை சொல்லும் பாரம்பரியத்தில் இன்றுவரை தொடர்கின்றன. இவருடன் தொடர்புடைய பல கதைகள் மாந்தவுருவகங்களாக விலங்கு கதாபாத்திரங்களால் வகைப்படுத்தப்படுகின்றன. இவர் ஒரு அடிமையாவார். இவர் கூறிய நீதிக்கதைகள் ஈசாப்பின் நீதிக்கதைகள் எனப்படுகின்றன. இந்த நீதிக் கதைகள் உலகின் பெருமளவு மொழிகளில் மொழிபெயர்க்கப்பட்டுள்ளன.  

அரிஸ்டாட்டில், ஹெரோடோடஸ், புளூட்டாக் உள்ளிட்டவர்களின் பண்டைய ஆதாரங்களில் ஈசாப்பின் வாழ்க்கையின் சிதறிய விவரங்களைக் காணலாம். ஈசோப் ரொமான்ஸ் எனப்படும் ஒரு பண்டைய இலக்கியப் படைப்பு, இவரது வாழ்க்கையின் ஒரு பகுதியை, அநேகமாக மிகவும் கற்பனையான பதிப்பாக சொல்கிறது. இவர் தனது புத்திசாலித்தனத்தால் சுதந்திரத்தைப் பெற்று மன்னர்கள் மற்றும் நகர அரசுகளுக்கு ஆலோசகராக ஆன ஒரு அற்புதமான அசிங்கமான அடிமை (δοῦλος) என்று அதில் விவரிக்கப்பட்டுள்ளன. கடந்த 2,500 ஆண்டுகளில் பரவலர் பண்பாட்டில் ஈசாப்பின் சித்தரிப்புகள் பல கலைப் படைப்புகள் மற்றும் பல புத்தகங்கள், திரைப்படங்கள், நாடகங்கள் மற்றும் தொலைக்காட்சி நிகழ்ச்சிகளில் சித்தரிக்கப்பட்டுள்ளன.  

## வாழ்க்கை
விக்கி நூல்களில் ஈசாப் நீதிக் கதைகள்  

அரிசுட்டாட்டில் உட்பட துவக்கத்தால கிரேக்க ஆதாரங்களின்படி, ஈசாப் கிமு 620 இல் கிரேக்க குடியிருப்பான மெசெம்பிரியாவில் பிறந்தார் என்பதைக் குறிக்கிறது. உரோமானிய ஏகாதிபத்திய காலத்தைச் சேர்ந்த பல பிற்கால எழுத்தாளர்கள் இவர் ஃப்ரிஜியாவில் பிறந்தார் என்று கூறுகிறார்கள். அஅரிசுட்டாட்டில் மற்றும் எரோடோட்டசு ஆகியோரின் குறிப்புகளில் இருந்து ஈசாப் சமோசில் அடிமையாக இருந்ததாகவும், அவனது எசமானர்களாக முதலில் சாந்தஸ் என்ற மனிதரும் பின்னர் ஐட்மான் என்பவரும் இருந்தததாக அறியவருகிறது. இவர் எப்படியோ தன் எசமானரிடம் இருந்து விடுதலைப் பெற்று பல நாடுகளை சுற்றிப் பார்த்தார். இந்தப் பயணத்தின் போது ஈசாப் ஏதன்சுக்கு சென்று அப்போது அங்கு பிரபலமாக இருந்தசோலோன் என்பவரை சந்தித்தார். அவரினமிருந்து ஏராளமான விசயங்களை அறிந்து கொண்டார். கொரிந்தின் பெரியாண்டரைச் சந்தித்தார்.  

இறுதியில் இவர் டெல்பி நகரில் தனது வாழ்வின் முடிவை சந்தித்தார். புளூட்டாக் கூற்றின்படி, ஈசாப் டெல்பிக்கு லிடியாவின் அரசர் கிரீச்சிடம் தூதரகப் பணிக்காக வந்ததாகவும், அவர் டெல்பியர்களை அவமதித்ததாகவும், மன்னர் இவரிடம் ஒரு பெருந் தொகையைக் கொடுத்து டெல்பி கோயிலில் சேர்ப்பிக்கச் சொல்லியதாகவும், ஆனால் அப்பணியை இவர் ஒழுங்காக செய்யாததால் திருட்டுக் குற்றச்சாட்டின் பேரில் மரண தண்டனை விதிக்கப்பட்டதாகவும், குன்றிலிருந்து தூக்கி எறியப்பட்டு கொல்லப்பட்டதாகவும் கூறுகிறார். (அதன்பிறகு டெல்பியர்கள் கொள்ளைநோயாலும், பஞ்சத்தால் பாதிக்கப்பட்டனர்).
# பேடன் பவல்


**ராபர்ட் பேடன் பவல் பிரபு** (*Robert Baden-Powell*) (பெப்ரவரி 22, 1857 - ஜனவரி 8, 1941) சாரணர் இயக்கத்தை உருவாக்கியவர் ஆவார். இவர் இங்கிலாந்தில் பிறந்த ஆங்கிலத் தளபதி. 1907 ஆம் ஆண்டு சாரணர் இயக்கத்தைத் தோற்றுவித்தார். 1910 இல் சிறுமிகள் சாரணர் இயக்கத்தையும் தொடங்கினார்.  

## வாழ்க்கைக் குறிப்பு
ரெவறண்ட் பேடன் பவல் என்பவரின் மூன்றாவது திருமணத்தில் பிறந்த பத்துக் குழந்தைகளில் எட்டு ஆண்கள். அந்த ஆண்களில் ஏழாவதாகப் பிறந்தவர் பேடன் பவல். இவருக்கு மூன்று வயதாக இருக்கும் போது இவரது தந்தையார் காலமானார். காலமானவரைக் கௌரவிப்பதற்காகப் பவல் என்றிருந்த குடும்பப் பெயர் பேடன் பவல் ஆக்கப்பட்டது.  

புலமைப் பரிசில் பெற்று சார்ட்டார்ஹவுஸ் பாடசாலையில் கல்வி கற்ற பேடன் பவல் 1876இல் பிரித்தானிய இராணுவத்தில் இணைந்தார். 1910 இல் ஓய்வு பெற்றார். 1941 இல் கென்யாவில் காலமானார்.  

## சாரணியத்தின் நிறுவுனராக
*இளைஞர்களுக்கான சாரணியம்* (*Scouting for Boys*) என்ற நூலை 1908 ஆம் ஆண்டு பதிப்பித்தார். ஆப்பிரிக்காவிற்குத் திரும்பிய பேடன் பவுல் தனது புத்தகமான *எய்ட்ஸ் டு ஸ்கவுட்டிங்* (*Aids to Scouting*) வெற்றிகரமாக விற்பனை ஆவதனையும் அவை பல இளைய மற்றும் ஆசிரியர்களைப் பயிற்றுவிப்பதற்குப் பயன்படுவதையும் கண்டார். 1907 ஆம் ஆண்டு சாரணியம் ஓர் சோதனை முயற்சியாக 20 சிறுவர்களுடன் தொடங்கியது. முதலில் தேசிய ரீதியில் துவங்கப்பட்ட இம்முயற்சி பின்னர் உலக அளவில் புகழ்பெற்றது. 1920 இல் முதலாவது உலக சாரணிய ஜம்போரியானது ஒலிம்பியாவில் நடைபெற்றது.  

## வெளியிணைப்புகள்
- பேடன் பவுலின் சரித்திரம் குட்டன்பேர்க் திட்டம்
- ராபர்ட் பேடன் பவல்